2019年8月27號，中國大陸嘅小米科技宣傳互聯網電視「紅米電視」嗰陣，為咗標榜有奇異果tv、極光tv、酷喵影視、芒果tv同聚體育五個影視平台嘅內容，喺官方微博嘅宣傳圖上面寫上「五大平台，缺一不可」嘅標語，明顯仿照「五大訴求，缺一不可」嘅示威口號，結果畀大陸網民批評係呼應香港示威活動，官方媒體環球網更批評小米「缺腦如此，無藥可救」，之後小米即刻撤回標語，改用「海量內容」四字，獲環球網回應「知錯能改，加強學習」。